47. ΒΑΣΙΛΙΚΟΝ ΔΙΑΤΑΓΜΑ της 20/29 Ιουλ. 1968 (ΦΕΚ Δ΄132) Περί εξαιρέσεως της υπό των διατάξεων του Α.Ν. 395/68 παρεχομένης προσαυξήσεως του ύψους των οικοδομών εις περιοχάς του Λεκανοπεδίου Αττικής. Έχοντες υπ’ όψιν την παρ. 6 του άρθρ. 1 του Α.Ν. 395/1968 «περί ύψους των οικοδομών και τον συστήματος της ελευθέρας δομήσεως» (ΦΕΚ 95/Α΄), την υπ’ αριθ. 749/1968 γνωμοδότησιν του Συμβουλίου Δημοσίων Έργων (Τμήμα Μελετών), ως και την υπ’ αριθ. 410/1968 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-Εξαιρούνται της υπό των διατάξεων της παρ. 1 του άρθρ. 1 του Α.Ν. 395/1968 «περί ύψους των οικοδομών και του συστήματος της ελευθέρας δομήσεως» προσαυξήσεως του συντελεστού δομήσεως των οικοπέδων, αι κάτωθι περιοχαί του Λεκανοπεδίου Αττικής: α)Αι περιοχαί των πόλεων Αθηνών, Πειραιώς, Κηφισίας και Ν. Ερυθραίας, ως αύται εμφαίνονται κεχρωσμέναι δι’ ερυθρού χρώματος εις τα δια της υπ’ αριθ. Ε. 27413/1968 πράξεως του Γενικού Διευθυντού Δημοσίων Έργων, τεθεωρημένα υπ’ αριθ. 1,2 και 3 πρωτότυπα διαγράμματα υπό κλίμακα 1:10.000, ώντινων συνοπτικά αντίτυπα δημοσιεύονται κατωτέρω. β)Ολόκληροι αι περιοχαί των Κοινοτήτων Ψυχικού, Φιλοθέης και Εκάλης. γ)Αι περιοχαί του τομέως Θ υψών του από 4.6.1960 Β.Δ/τος «περί ανωτάτου ύψους οικοδομών και μεγίστου συντελεστού εκμεταλλεύσεως οικοπέδων εις τμήμα του Λεκανοπεδίου Αττικής» (ΦΕΚ 86/Δ΄) παρά τους Δήμους και Κοινότητας Σταμάτας, Δροσιάς, Πεντέλης, Ν. Πεντέλης, Χαϊδαρίου  Σελ. 294,12(ε) Τεύχος 516-Σελ.106 (λόφος Προφήτου Ηλιού), Ηλιουπόλεως (λόφος Γερμανού) και η περιοχή της Κοινότητος Βουλιαγμένης πλην του τμήματος μεταξύ θαλάσσης, παραλιακής Λεωφόρου, της οδού Ιφιγενείας-Κερκύρας και της οδού Κρόνου, ως αύται εμφαίνονται εις τα υπ’ αριθ. 10, 15, 18, 24, 34 και 39 διαγράμματα, περί ων το άρθρ. 1 του ως άνω από 4.6.1960 Β.Δ/τος. δ)Η μεταξύ της παραλιακής Λεωφόρου και της θαλάσσης περιοχή και δη από της Λεωφόρου Συγγρού μέχρι του κυκλοφοριακού κόμβου Βούλας, εις θέσιν «Πηγαδάκια». ε)Το τμήμα της Κοινότητος Βάρης, το εμπίπτον εις τας διατάξεις του από 25.2.1967 Β.Δ/τος «περί τροποποιήσεως του από 10.11.1962 Β.Δ/τος «περί καθορισμού ζωνών δομήσεως κλπ. εκατέρωθεν της παραλιακής οδού από Βουλιαγμένης μέχρι Σουνίου» (ΦΕΚ 30/Δ΄). ς)Αι εμπίπτουσαι εις τον Η τομέα υψών Αθηνών και Πειραιώς, αίτινες βάσει των διατάξεων των παρ. 3 και 4 του άρθρ. 1 του από 30.8.1955 Β.Δ/τος «περί όρων δομήσεως εν Αθήναις» (ΦΕΚ 249/ Α΄τεύχος) και των παρ. 3 και 4 του άρθρ. 1 του από 18.2.1958 Β.Δ/τος «περί αναθεωρήσεως του Β.Δ. της 25.9.1957 (ΦΕΚ 213) «περί ύψους οικοδομών Πειραιώς και των περιχώρων αυτού» (ΦΕΚ 33/Α) ωκοδομούνται με μείζονα αριθμόν ορόφων, λόγω γειτνιάσεως αυτών προς περιβάλλοντα τομέα μείζονος αριθμού ορόφων. Εις την ως άνω εξαίρεσιν, δια την πόλιν Αθηνών, δεν περιλαμβάνεται τμήμα του Η τομέως κείμενον επί των οδών Στρατιωτικού Συνδέσμου και Δημοκρίτου, ως τούτο εμφαίνεται εις το υπ’ αριθ. 1 διάγραμμα το αναφερόμενον εις την ανωτέρω περίπτ. α΄. Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Δ.α.47 Σχέδια Πόλεων 